Document ID: 31985R0319

*****
ΚΑΝΟΝΙΣΜΟΣ (ΕΟΚ) αριθ. 319/85 ΤΟΥ ΣΥΜΒΟΥΛΙΟΥ
της 6ης Φεβρουαρίου 1985
που τροποποιεί τον κανονισμό (ΕΟΚ) αριθ. 2151/84 σχετικά με το τελωνειακό έδαφος της Κοινότητας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
την συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
Εκτιμώντας:
ότι η συνθήκη που τροποποιεί τις συνθήκες για την ίδρυση των Ευρωπαϊκών Κοινοτήτων όσον αφορά τη Γροιλανδία, που υπογράφηκε στις Βρυξέλλες στις 13 Μαρτίου 1984, αρχίζει να ισχύει την 1η Φεβρουαρίου 1985 (2)·
ότι, σύμφωνα με τη συνθήκη αυτή, προβλέπεται ότι όταν η Γροιλανδία παύσει να ανήκει στην Κοινότητα θα περιληφθεί στον κατάλογο των υπερποντίων χωρών και εδαφών που αναφέρεται στο παράρτημα IV της συνθήκης για την ίδρυση της Ευρωπαϊκής Οικονομικής Κοινότητας και ότι θα εφαρμόζονται στο έδαφος αυτό οι κανόνες που διέπουν τη σύνδεση των υπερποντίων χωρών και εδαφών με την Κοινότητα, όπως καθορίζονται στο τέταρτο μέρος αυτής της τελευταίας συνθήκης, με την επιφύλαξη των ειδικών διατάξεων που καθορίζονται για τη Γροιλανδία στο πρωτόκολλο σχετικά με το ειδικό καθεστώς που εφαρμόζεται σ' αυτήν, το οποίο είναι προσαρτημένο στη συνθήκη που τροποποιεί τις συνθήκες για την ίδρυση των Ευρωπαϊκών Κοινοτήτων όσον αφορά τη Γροιλανδία·
ότι πρέπει, κατά συνέπεια, να τροποποιηθεί ο κανονισμός (ΕΟΚ) αριθ. 2151/84 του Συμβουλίου της 23ης Ιουλίου 1984 σχετικά με το τελωνειακό έδαφος της Κοινότητας (3), προκειμένου να μην περιλαμβάνεται η Γροιλανδία στο τελωνειακό έδαφος της Κοινότητας από 1ης Φεβρουαρίου 1985,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 παράγραφος 1 του κανονισμού (ΕΟΚ) αριθ. 2151/84, η δεύτερη περίπτωση αντικαθίσταται από το ακόλουθο κείμενο:
«- το έδαφος του Βασιλείου της Δανίας εκτός από τις νήσους Φερόε και τη Γροιλανδία,».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την ημερομηνία έναρξης της ισχύος της συνθήκης που τροποποιεί τις συνθήκες για την ίδρυση των Ευρωπαϊκών Κοινοτήτων όσον αφορά τη Γροιλανδία.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Φεβρουαρίου 1985.

Labels: 3
15